Wol mich der ſtunde
Wol mich der ſtunde·
von rotē munde·
mir liep geſchach·
den ſach ich machē
ein zartes lachen·
des ich do iach·
ir mundes freche·
das ſtellet ſich·
als es fúnfú ſpꝛeche·
gar dvr ſúferlich·

Ach ſwer das kuſte·
zwar den geluſte·
froͤid âne not·
ſin lachen lôſe·
es enwart nie roſe·
nie halb ſo rot·
kel vn̄ hende·
wîſſer danne ein ſnê·
liep trut an ênde·
wes tůſt dv mir we·

Wilt dv mich twinge·
dur das ich ſinge·
dir ofſenbar·
troͤſte mich eine·
ſit ich dich meine·
mit trúwen gar·
min zucker kruckin·
tů mir helfe ſchin·
trut h̾zen trucken·
ia bin ich din·

Deutsche Philologie
Deutschland
14. Jahrhundert
Mittelhochdeutsch
Versdichtung
Codex Manesse